b'\n_START_ARTICLE_\nSedem let pri beli ka\xc4\x8di\n_START_SECTION_\nVsebina\n_START_PARAGRAPH_\nSvoje dni je hodil majhen de\xc4\x8dek v gozd po drva. Nekega dne je \xc5\xa1el mimo globoke jame, spolznilo mu je in je padel vanjo. V jami je bilo mnogo ka\xc4\x8d, a prva med njimi je bila ka\xc4\x8dja kraljica ali ka\xc4\x8dji lev, bela ka\xc4\x8da z bleste\xc4\x8dim demantom na glavi. De\xc4\x8dek se je bal ka\xc4\x8d, vendar mu niso ni\xc4\x8d hudega storile. Naglo se jih je privadil, le la\xc4\x8den je bil. Videl pa je, kako li\xc5\xbeejo ka\xc4\x8de neki kamen, pa ga je za\xc4\x8del tudi sam lizati in ni bil ve\xc4\x8d la\xc4\x8den. Tako je pre\xc5\xbeivel v luknji med ka\xc4\x8dami sedem dolgih let. Ko je sedmo leto minilo, mu je ka\xc4\x8dja kraljica rekla: \xc2\xbbSinko, ti bi \xc5\xa1el rad domov, ali ne?\xc2\xab \xc2\xbbSeveda, rad bi \xc5\xa1el domov,\xc2\xab\xc2\xa0ji je odgovoril de\xc4\x8dek,\xc2\xa0\xc2\xbbsamo ne vem, kako.\xc2\xab \xc2\xbbNe skrbi za to,\xc2\xab\xc2\xa0mu je odvrnila ka\xc4\x8dja kraljica,\xc2\xa0\xc2\xbbtoda \xe2\x80\x94 gorje ti, \xc4\x8de nas izda\xc5\xa1!\xc2\xab De\xc4\x8dek je prisegel ka\xc4\x8dji kraljici, da je ne izda, potem ji je sedel na rep in ona ga je vrgla iz jame. De\xc4\x8dek je \xc5\xa1el vesel proti domu. Vsi doma\xc4\x8di so se mu zelo \xc4\x8dudili, ker so mislili, da je \xc5\xbee davno mrtev. Na vse na\xc4\x8dine so ga doma\xc4\x8di prosili in silili, naj jim pove, kje je bil toliko \xc4\x8dasa. De\xc4\x8dek pa se je branil, dolgo \xc4\x8dasa se je branil, a ko oni le niso mirovali, jim je povedal, da je bil v jami pri ka\xc4\x8dji kraljici. Zdaj spet niso prej mirovali, dokler ni obljubil, da jim poka\xc5\xbee ka\xc4\x8djo kraljico. \xc5\xa0li so k jami. De\xc4\x8dek je splezal na deseto bukev od jame in glasno za\xc5\xbevi\xc5\xbegal. Za\xc5\xbevi\xc5\xbegal je prvi\xc4\x8d \xe2\x80\x94 ni\xc4\x8d, za\xc5\xbevi\xc5\xbegal je drugi\xc4\x8d \xe2\x80\x94 zopet ni\xc4\x8d, za\xc5\xbevi\xc5\xbegal je tretji\xc4\x8d \xe2\x80\x94 in iz jame se je prikazala ka\xc4\x8dja kraljica, bela ka\xc4\x8da z demantom na glavi. \xc5\xbdalostno je spregovorila: \xc2\xbbSinko, sinko, zakaj si mi prisegel, da me ne izda\xc5\xa1?\xc2\xab\xc2\xa0\xe2\x80\x94 Potem je rekla navzo\xc4\x8dim, naj ji puste, da se \xc5\xa1e enkrat obrne. A ko se je obrnila, je podrla devetero bukev, le desete ni mogla, na kateri je \xc4\x8depel de\xc4\x8dek. Sre\xc4\x8da njegova, da je splezal na deseto bukev, kajti druga\xc4\x8de bi bilo po njem.\n_START_SECTION_\nLiki\n_START_PARAGRAPH_\nV pripovedki je prisoten lik de\xc4\x8dka. Zaradi njega se vr\xc5\xa1i dejanje. Kajti on pade v jamo h ka\xc4\x8dam in se od tam tudi re\xc5\xa1i. On pa je tudi tisti, ki premaga belo ka\xc4\x8do na koncu. Lik ka\xc4\x8de se pojavlja v ve\xc4\x8d pravljicah. V Slovarju slovenskega knji\xc5\xbenega jezika je razlaga ka\xc4\x8de, ki se uporablja kot slab\xc5\xa1alni izraz: slab\xc5\xa1. hudoben, zahrbten \xc4\x8dlovek, zlasti \xc5\xbeenska: prava ka\xc4\x8da je / kot psovka ti ka\xc4\x8da, izdajalska, starinsko pa: star. povest o jari ka\xc4\x8di in steklem pol\xc5\xbeu povest, ki je ni. Poleg de\xc4\x8dka in ka\xc4\x8de pa v povesti pasivno nastopajo \xc5\xa1e ostale ka\xc4\x8de in de\xc4\x8dkovi doma\xc4\x8di.\n_START_SECTION_\nAnaliza obravnave pravljice po Brunu Bettelheimu\n_START_PARAGRAPH_\nLjudska pravljica je po izvoru ljudska besedna umetnost (ljudsko slovstvo), po vsebini pa leposlovna literatura. Sedem let pri beli ka\xc4\x8di je pravljica, ki vsebuje prvine pravlji\xc4\x8dnih elementov - stopnjuje napetost (kako se bo de\xc4\x8dek re\xc5\xa1il iz jame), ima zaplet (de\xc4\x8dek izda ka\xc4\x8djo kraljico) in razplet je, kot se za tovrstne zgodbe spodobi, sre\xc4\x8den (de\xc4\x8dek, ker je prebrisan premaga belo ka\xc4\x8djo kraljico). V tradicionalni pravljici je junak popla\xc4\x8dan, hudobno osebo, v tej pravljici naj bi bila to ka\xc4\x8da, pa doleti zaslu\xc5\xbeena usoda, tako da je v orokovi globoki potrebi po tem, da zmaga pravica zado\xc5\xa1\xc4\x8deno._NEWLINE_Pojavlja se \xc5\xa1tevilo sedem (let). Sedem je \xc5\xa1tevilo dni v tednu, v pravljicah \xc5\xa1tevilo sedem pogosto pomeni posamezne dneve v tednu, je pa tudi simbol vsakega dneva na\xc5\xa1ega \xc5\xbeivljenja. Po starodavnih verovanjih kro\xc5\xbei okoli sonca sedem planetov, kar je tdui lahko razlog, da se \xc5\xa1tevilo sedem tako pogosto uporablja v pravljicah.\n_START_SECTION_\nAnaliza obravnave pravljice po Vladimirju J. Proppu\n_START_PARAGRAPH_\nPravljice je razdelil na \xc4\x8dude\xc5\xbene, realisti\xc4\x8dne in \xc5\xbeivalske pravljice. Funkcija dejanja lika je pogojena z njegovim pomenom za razvoj dogajanja. Sedem likov v ljudski pravljici pa predstavlja spremenljivke (po\xc5\xa1iljatelj, sprejemnik, objekt, subjekt, pomo\xc4\x8dnik, nasprotnik, la\xc5\xbeni junak). V tej pravljici nastopata ojekt in subjekt, objekt pa se na koncu spremeni v la\xc5\xbenega junaka. Enaintrideset funkcij predstavlja stalnice v pravljicah._NEWLINE_Dogajanje se za\xc4\x8dne in kon\xc4\x8da na istem mestu, v gozdu. Na za\xc4\x8detku, ko de\xc4\x8dek pade v jamo- junak oz. de\xc4\x8dek odide od doma in na koncu, ko doma\xc4\x8dim poka\xc5\xbee belo ka\xc4\x8djo kraljico. Izhodi\xc5\xa1\xc4\x8dna situacija pravljice je, ko de\xc4\x8dek pade v jamo in tam sre\xc4\x8da belo ka\xc4\x8do ter ostale ka\xc4\x8de in z njimi pre\xc5\xbeivi sedem let. \xc4\x8ceprav mu le te ne \xc5\xbeelijo ni\xc4\x8d \xc5\xbealega si on vseeno \xc5\xbeeli domov. De\xc4\x8dek je objekt, ki se bori proti subjektu v tem primeru ka\xc4\x8dam. De\xc4\x8dek izhodi\xc5\xa1\xc4\x8dno situacijo \xc5\xbeeli spremeniti, zato mu ka\xc4\x8da po sedmih letih le pomaga. Ka\xc4\x8da pa mu ob tem zabi\xc4\x8da naj je ne izda. On pa jo vendarle izda, vendar pa ga pred pogubitvijo re\xc5\xa1i le to, da je sedel na deseti bukvi, kajti ka\xc4\x8da na koncu v jezi, ker jo je izdal podere devetero bukev. De\xc4\x8dek postane la\xc5\xbeni junak, saj je bolj prebrisan kot ka\xc4\x8da in zaradi tega pre\xc5\xbeivi._NEWLINE_Knji\xc5\xbeevni liki po Proppu Propp je pri\xc5\xa1el je tudi do sklepa, da so vse osebe v pravljicah, ki jih je analiziral lahko strukturira v 7 \xc5\xa1irokih tipov oseb. V pravljice Sedem let pri beli ka\xc4\x8di najdemo samo 4, \xc5\xa1e ti se prepletajo med dvema osebama:_NEWLINE_1. \xc5\xa0kodljivec: ka\xc4\x8de_NEWLINE_2. Junak ali \xc5\xbertev/junak iskalec: de\xc4\x8dek_NEWLINE_3. Pomo\xc4\x8dnik: Bela ka\xc4\x8da_NEWLINE_4. La\xc5\xbeni junak: de\xc4\x8dek'